Publication: Magyar Közlöny
Issue: MK-2007-156 (Year: 2007, Number: 156)
Era: 2004-2010
Section: Az államháztartásról szóló 1992. évi XXXVIII. törvény
Paragraph Index: 1992

3. ELÕZETES ÉS UTÓLAGOS PÉNZÜGYI ELLENÕRZÉS 3.1. Aláírási jogosultságok Az elõzetes pénzügyi ellenõrzést alapvetõen az aláírási jogosultságok határozzák meg. Ezek a jogosultságok a gazdálkodási folyamatok minden fázisában jelen vannak, s alapvetõ szerepük van a döntési mechanizmusok ellenõrzésében. Ebbõl kifolyólag ezeket a jogosultságokat teljes részletességgel (ki, mit, mikor, mekkora összegig, milyen minõségben, hogyan, hány példányban stb. ír alá) szükséges szabályozni. A szabályozás – a jogosultsági funkciók eltérõ mélysége miatt – többszintû. Ennek megfelelõen az Egészségügyi Minisztériumban ezeket a jogosultságokat a következõ szabályozók tartalmazzák: – SZMSZ – Gazdálkodási Szabályzat – Fõosztályi ügyrend – Számviteli politika – Aláírási címpéldány – Munkaköri leírás 3.2. Vezetõi információs rendszerek Az utólagos pénzügyi ellenõrzés egyik legfontosabb eleme – melynek döntõ szerepe lehet az elõzetes ellenõrzésben is – a vezetõi információs rendszer (továbbiakban: VIR). A megfelelõen kialakított VIR ugyanis nemcsak az addig eltelt idõszakról ad ellenõrizhetõ pénzügyi tájékoztatást, hanem az eddigi felhasználások ismeretében olyan információs adatbázist szolgáltat, mely megfelelõ alapul szolgálhat a további pénzügyi döntések meghozatalához. Az Egészségügyi Minisztérium ilyen típusú vezetõi tájékoztatását a Gazdálkodási Szabályzat VII. fejezet (16) bekezdése írja elõ. A tájékoztatás a meglévõ nyilvántartási rendszer adataiból összeállított táblázat, mely a fõosztályvezetõi értekezleteken kerül ismertetésre. 2006. január 1-jétõl került bevezetésre egy új, korszerû nyilvántartási rendszer, mely alkalmas arra, hogy a jövõben felváltsa a jelenlegi kötött, rugalmatlan rendszert. A nyilvántartási program kitehetõ a tárca belsõ honlapjára (intranetre), ahol minden vezetõ (és az arra feljogosított munkatársak) bármikor megtekinthetik, és különbözõ formában kérdezhetik le a számukra fontosnak ítélt, aktuális pénzügyi adatokat. A tágabb értelemben vett tájékoztatáson felül az utólagos pénzügyi ellenõrzés szerepét is szolgálja az ún. „üvegzseb” törvény által elõírt és kötelezõen nyilvánosságra hozandó adatszolgáltatások rendszere, melynek a tárca külön erre a célra a honlapon kialakított web site-tal tesz eleget.

Source: https://magyarkozlony.hu/hivatalos-lapok/3fe7bba642a9eaaa958c95490a1a8f9d1c084896/dokumentumok/4d2a9dbb59a063898faf0135caaf34ac9453c87a/letoltes